Steinbruelva naturreservat

Steinbruelva naturreservat er et naturreservat i Holmestrand kommune. Det består av et område nær Eikeren på grensen til kommunene Drammen og Øvre Eiker, med Steinbruelva som grense i vest. Området ble vernet 24. juni 2025. Reservatet inngår i verneplan for skogvern. Motorisert ferdsel er forbudt, herunder landing og start med luftfartøy. Sykling, ridning og bruk av hest er forbudt utenom eksisterende vei, traktorveier og stier avmerket på vernekartet. Verneforskriften sier at formålet med vernet er «å bevare et område som a. representerer bestemte typer natur i form av regionalt viktig bekkekløft, gammel barskog, lågurtgranskog og boreonemoral blandingsskog i lavlandet b. inneholder skog på høye boniteter og mye død ved, som er viktig livsmiljø for mange sjeldne og trua arter. Det er en målsetting å beholde verneverdiene i mest mulig urørt tilstand, og eventuelt videreutvikle dem.» Referanser